George Peppard, o (Detroit,1° novenbre 1928, el ze stà un ator, rezista e produtor sinematogràfego 'merican. Nato a Detroit, inte'l Michigan, inte'l 1928 so fìo de un costrutor ediłe conosùo de cueła zona, George Peppard Sr., e de na cantante d'òpara un mucio apresà, Vernelle Rohrer. Dopo el diploma a Deaborn e na łaurea in inzenjerìa a ła Purdue University el s'a dedicà sercando de reałizar el só sonjo, ezordìndo inte'l 1949 a'l teatro de Pittsburgh. Sucesivamente, inte i ani sincuanta el s'a trasferìo a New York par studiar a l'Actor's Studio, indove el gà seguìo corsi de'l mestro Lee Strasberg in persona, fasendo el só ezordio po' a Broadway a metà ani sincuanta, łaorando anca inte łe prime serie tełevizive, tra cui inte'l 1956, dove el ga conosùo Paul Newman. Inte el 1957 el ga fato el só debuto inte el sinema in , mentre in tv el ze conparso in un epizodio de'l straseguìo 'Alfred Hitchcock presenta', refarense che ghe ga permeso, un puochi de ani drìo, de èser sielto par el roło de'l fio inlezìtimo de Robert Mitchum in , film che'l ga otenjùo un òtemo suceso. A'l steso tenpo el ga continuà a łaorar a Broadway, dove inte'l 1958 el ga resità in , che ło ga portà a firmar un contrato co ła MGM. Dopo che'l gà renonsià de interpretàr el roło de "Vin" inte el film , el ze deventà indezmentegàbiłe cofà coprotagonista mascio de Audrey Hepburn in , che'l ghe ga dà un bon suceso faséndoghe scovèrzer a tuti el só tałento. Inte'l 1962 toca a , inte'l 1963 e inte'l 1964 co Carroll Baker, che anca se film de minor rimàrco aconparandoło co'l caołaor de Blake Edwards, , ga fato cusì conoser George dando un prestizio a ła só cariera. Anpò, drìo el suceso otenjùo in cuei ani, ła só paraboła ła ga tacà un fià adàzio decadèr partesipando senpre pì de frecuente a film senpre più andànti. No podendo catàr pì rołi che i ghe dase sodisfasion, el ga desidesto de dedicarse a ła tełevizion łaorando in diverse serie tełevizive, tra cui Banacek tra el 1972 e 'l 1974 e inte'l 1975. Inte'l 1978 el ga desidesto de prodùzer, dirizer e interpretar un film suo patòco: . I rezultadi parò no i ze stài boni e cusì el ze stà costreto a covèrzarse de dèbiti. El suceso mancà par 'sto film el ło gaveva rezo sciavo de l'alcol par calche ano. A ze propio par càuza de l'acol, che inte i ani drìo ghe ze stà oferti de i rołi in film che i jera de frecuente de meza vivonja. Inte'l 1981 a George ghe ze stà oferto de interpretar Blake Carrington inte ła serie Dynasty, el gà zirà l'epizodio piłota co Linda Evans e Bo Hopkins, ma pì tardi el zbrasarà el roło a càuza de descòrdi capitài co i autori de ła serie e ła parte ła ze stà ciapà da John Forsythe. Inte'l 1983 ghe ze stà oferta, drìo el refudo de James Colburn, el roło de cołoneło John "Hannibal" Smtith inte ła serie tełeviziva , che ła ga rescòso tanto suceso sia inte i Stati Unii che a l'estaro. Ła serie ła ze durà sincue stazon, da'l 1983 a'l 1987. Peppard el se ga spozà sincue volte: Helen Davies , da ła cuała el ga avùo do fiołi, Bradford e Julie; Elizabeth Ashley , só partner inte'l film , e da ła cuała el ga avùo un fio, Christian; Sherry Boucher-Lytle ; El ga mołà de bévare a ła fìn de i ani setanta e drìoman el se ga doparà, inte i ùltemi ani de ła só vita, par jutar łe persone vitime de ła dipendensa da alcol. Inte el 1992 el gà conosùo ła só cuinta mujer, Laura Taylor e i se ga spozà subito. Senpre inte el steso ano ghe vien dianjostegà un càncaro a i polmoni.